หนูไม่อยากผ่าค่ะทำไงดีค่ะ
สวัสดีค่ะ ไม่ทราบว่าอาการที่เป็นอยู่ คือไส้ติ่งอักเสบใช่หรือเปล่าคะ หากแพทย์วินิจฉัยแล้วว่าเป็นไส้ติ่งอักเสบ การรักษาตำเป็นต้องอาศัยการผ่าตัดค่ะ เนื่องจากหากไม่ผ่าตัด ไส้ติ่งที่อักเสบย่อมกลายเป็นถุงหนอง และอาจเกิดการแตกออก ทำให้เชื้อโรคลุกลามเข้าสู่ช่องท้องและอวัยวะต่างๆ ในช่องท้อง ทำให้เกิดเป็นฝีหนองในช่องท้องและอวัยวะต่างๆได้ และเชื้อโรคจะลุกลามเข้าสู่กระแสเลือด เกิดการติดเชื้อในกระแสเลือด ซึ่งมีโอกาสเสียชีวิตได้มากค่ะการผ่าตัดไส้ติ่งในช่วงการอักเสบเริ่มต้น ถือว่าเป็นการผ่าตัดที่ไม่ซับซ้อน และใช้เวลาเพียงไม่นาน อาจไม่ถึงชั่วโมง และแผลที่ผ่าตัดนั้นเล็ก หลังการผ่าตัด มักใช้เวลานอนสังเกตอาการเพียงไม่กี่วัน และแผลก็มักจะหายภายใน 1 สัปดาห์ค่ะ